વિશેષમાં આ વિસ્‍તારમાં કયારેય ન જોવા મળતા યાયાવર પક્ષીઓ જેવા કે ફલેમીંગો, સારસ, પેલીકન, ઢાંકની સેંકડોની સંખ્‍યામાં હાજરી નોંધાયેલ છે. આ વિસ્‍તારમાં વસતા ઘુડખર (જંગલી ગધેડા) તેમજ અન્‍ય વન્‍ય પ્રાણીઓ જેવા કે ચિંકારા, નિલગાય, ઝરખ, વનીયર, જંગલી ભુંડ વગેરે પ્રજાતિઓના રહેઠાણ અને અસ્‍તિત્‍વ માટે વરદાનરૂપ પુરવાર થયેલ છે. અને જૈવિધ વિવિધતામાં વધારો થયેલ છે. આ વિસ્‍તાર ધાંગધ્રા ઘુડખર અભ્‍યારણનો ભાગ છે. તેમજ આ પ્રોજેકટ વિસ્‍તારમાં અગાઉ ૨૦૦ જેટલા ઘુડખરનો વસવાટ હતો. જે પ્રોજેક્ટ કાર્યરત થઇ પૂર્ણતાના આરે પહોંચતા ૪૫૦ જેટલા ઘુડખરના વસવાટમાં પરિણમ્‍યો છે.